CELEX: 62010TN0221
Language: hu
Date: 2010-05-18 00:00:00
Title: T-221/10. sz. ügy: 2010. május 18-án benyújtott kereset — Iberdrola kontra Bizottság

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/55
            
         2010. május 18-án benyújtott kereset — Iberdrola kontra Bizottság
   (T-221/10. sz. ügy)
   2010/C 179/94
   Az eljárás nyelve: spanyol
   
      Felek
   
   
      Felperes: Iberdrola, SA (Bilbao, Spanyolország) (képviselők: J. Ruiz Calzado, M. Nuñez Müller és J. Dominguez Pérez ügyvédek)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a határozat 1. cikkének (1) bekezdését;
            
         
               —
            
            
               a Törvényszék a Bizottságot kötelezze az eljárás valamennyi költségének a viselésére.
            
         
      Jogalapok és fontosabb érvek
   
   A jelen eljárás ugyanazon határozat ellen irányul, mint amely a T-219/10. sz. Autogrill España kontra Bizottság ügy tárgyát képezi.
   A jogalapok és fontosabb érvek hasonlóak az említett ügy keretében felhozottakhoz. A felperes különösen az alábbiakra hivatkozik:
   
               —
            
            
               A Bizottság nyilvánvaló értékelési hibát követett el azon következtetés levonásakor, hogy a TRLIS 12. cikkének (5) bekezdésében szereplő intézkedés a belső piaccal összeegyeztethetetlen állami támogatás, mivel nem vette figyelembe az intézkedésből származó pozitív hatásokat, és figyelmen kívül hagyta annak a Szerződés egyéb rendelekezései által követett cél elérésére gyakorolt kedvező hatását;
            
         
               —
            
            
               a Bizottság megsértette a bizalomvédelem és az egyenlő bánásmód elvét, mivel eltért a közvetlen adózásról szóló közlemény iránymutatásaitól és az említett közleménnyel összhangban elfogadott közigazgatási gyakorlattól;
            
         
               —
            
            
               a Bizottság megsértette a gondos ügyintézés elvét, amely arra kötelezi, hogy gondosan, alaposan és pártatlanul megvizsgálja az ügy valamennyi releváns elemét, mivel nem folytatta le azt az eljárást, amely az intézkedés állítólagos szelektív alkalmazásának bizonyítására (mint ahogyan a Közösségen kívüli tulajdonszerzés esetében elvégezte) és a Közösségen belüli kereskedelmi fúzió gyakorlati korlátai pontos terjedelmének az eljárás lezárását megelőzően történő ellenőrzésére irányul;
            
         
               —
            
            
               a Bizottság megsértette a Szerződés rendszere tiszteletben tartásának kötelezettségét, valamint arra irányuló kötelezettségét, hogy biztosítsa az állami támogatások ellenőrzésére vonatkozó és a Szerződésben foglalt további elvekkel és szabadságokkal — például a tőke szabad mozgásával és a belső piac létrehozásával — kapcsolatos szabályok koherens alkalmazását;
            
         
               —
            
            
               a megtámadott határozat nem tartalmaz kellő indokolást az intézkedés szelektív jellegére és annak a versenyre, valamint a tagállamok közötti kereskedelemre gyakorolt hatására vonatkozóan a Bizottság által elvégzett értékelés különböző jelentős aspektusait illetően.